Af 101 bíl sem kom í tjónaskoðunarstöð Vátryggingafélags Íslands fyrstu átta vikur ársins reyndust 13% þeirra vera á sumardekkjum , 28% á negldum dekkjum og 59% á vetrar - eða heilsársdekkjum . Á fimmtungi bíla voru dekkin of slitin til að heimilt væri að aka á þeim , þ.e. dýpt mynstursins var innan við 1,6 millimetrar . „ Í janúar bárust VÍS yfir 100 tilkynningar um aftanákeyrslur . Bil á milli bíla , háll vegur , slæmt skyggni , athygli ökumanns , hraði og ástand dekkja eru allt þættir sem hafa sitt að segja í aftanákeyrslum . Á hálum vegi og í slæmu skyggni skapast ytri aðstæður sem krefjast þess að ekið sé af enn meiri varfærni en ella . Hinir þættirnir , bil á milli bíla , athygli , hraði og ástand dekkja eru aftur á móti alfarið undir ökumönnum komnir . Með góðum dekkjum , réttum loftþrýstingi og reglulegri tjöruhreinsun eykst öryggi dekkjanna , “ segir í tilkynningu frá Sigrúnu A Þorsteinsdóttur upplýsingafulltrúa VÍS . Þá segir að dekk séu eini snertiflötur bíla við vegi og mikilvægt eftir því að þau séu í nothæfu ástandi . „ Miða þarf tegund dekkja við árstíma og þær aðstæður sem ekið er við . Á lélegum dekkjum lengist stöðvunarvegalengdin , meiri hætta er á að missa stjórn á bílnum og meiri líkur er á að hann fljóti upp á blautum vegi . Bílbelti auka einnig öryggið í aftanákeyrslum og rétt stilltur höfuðpúði skiptir höfuðmáli til að minnka líkur á hálsáverkum . “